अध्यापकों ने सीएम के नाम एसडीएम को सौंपा ज्ञापन
इंदौर | छठवें वेतनमान की विसंगतियां दूर करने, सातवां वेतनमान लागू करने व अन्य मांगों को लेकर अध्यापकों ने मुख्यमंत्री के नाम एसडीएम अनिल बनवारिया को ज्ञापन सौंपा। इसका वाचन पवन मोहनिया ने किया। अध्यापक संघर्ष समिति के संयोजक प्रवीण यादव व प्रदेश महामंत्री अशोक मालवीया ने बताया अध्यापकों की मुख्य मांगों में अनुकंपा नियुक्ति की पात्रता प्रदान करना व अन्य शामिल हैं। इस दौरान आर.आर. चौहान, अमरीश शर्मा, जितेंद्र चौहान, अभिनव तिवारी, स्नेहलता मिश्रा आदि अध्यापक व कर्मचारी मौजूद थे।
hin_Deva hin_Deva